CELEX: 22012D0123
Language: hr
Date: 2012-07-13 00:00:00
Title: Odluka Zajedničkog odbora EGP-a br. 123/2012 od 13. srpnja 2012. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 118
            
            
               HR
            
            
               Službeni list Europske unije
            
            
               262
            
         22012D0123
   
               L 309/1
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 123/2012
   od 13. srpnja 2012.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 104/2012 od 15. lipnja 2012. (1)
               
            
         
               (2)
            
            
               Uredbu Komisije (EU) br. 87/2011 od 2. veljače 2011. o imenovanju referentnog laboratorija EU za zdravlje pčela, određivanju dodatnih nadležnosti i zadaća tog laboratorija te o izmjeni Priloga VII. Uredbi (EZ) br. 882/2004 Europskog parlamenta i Vijeća (2) treba unijeti u Sporazum.
            
         
               (3)
            
            
               Ova Odluka odnosi se na zakonodavstvo vezano uz žive životinje osim riba i životinja akvakulture. Zakonodavstvo koje se odnosi na ta pitanja ne primjenjuje se na Island, kako je utvrđeno stavkom 2. Uvodnog dijela poglavlja I. Priloga I. Sporazumu. Ova se Odluka zato ne primjenjuje na Island.
            
         
               (4)
            
            
               Ova Odluka odnosi se na zakonodavstvo vezano uz veterinarska pitanja. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu. Ova se Odluka zato ne primjenjuje na Lihtenštajn,
            
         DONIO JE OVU ODLUKU:
   Članak 1.
   U točku 11. (Uredba (EZ) br. 882/2004 Europskog parlamenta i Vijeća) u poglavlju I. Priloga I. Sporazumu dodaje se sljedeća alineja:
   
               „—
            
            
               
                  32011 R 0087: Uredba Komisije (EU) br. 87/2011 od 2. veljače 2011. (SL L 29, 3.2.2011., str. 1.).”
            
         Članak 2.
   Tekst Uredbe (EU) br. 87/2011 na norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 14. srpnja 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. (3)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 13. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 270, 4.10.2012., str. 3.
   
      (2)  SL L 29, 3.2.2011., str. 1.
   
      (3)  Ustavni zahtjevi nisu navedeni.